Diari Oficial de la Generalitat Valenciana


Sumari del DOGV 9680, del 11-09-2023 (2023/9253)

RESOLUCIÓ de 5 de setembre de 2023, de la secretària autonòmica de Cultura i Esport, de concessió de subvencions nominatives per a l'organització de campionats d'Europa i del món en màximes categories i competicions de nivell equiparable, per a l'any 2023.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9680

Data del DOGV
:   11-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9253


Data del document
:   05-09-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport
    * ajuda pública

RESOLUCIÓ de 5 de setembre de 2023, de la secretària autonòmica de Cultura i Esport, de concessió de subvencions nominatives per a l'organització de campionats d'Europa i del món en màximes categories i competicions de nivell equiparable, per a l'any 2023. [2023/9253]  
La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, recull entre els seus principis rectors la consideració de l'esport i l'activitat física com activitats socials d'interés públic, com a manifestació cultural i com a fenomen social amb notable influència en sectors com l'educació, la sanitat, el medi ambient, l'ocupació, l'economia, el turisme, el benestar social i altres sectors relacionats.  
Igualment, entre aquests principis rectors es troba l'optimització i complementarietat dels recursos públics i privats, amb especial atenció a la coordinació de les actuacions de les diferents administracions i entitats vinculades a l'esport.  
En aquest sentit, la Generalitat pretén donar suport a l'organització de competicions internacionals rellevants i esdeveniments esportius especials que es consideren d'interés públic per a la Comunitat Valenciana.  
La Llei 38/2003, de 17 de novembre, general de subvencions, en l'article 22.2, i la Llei 1/2015, de 6 de febrer, d'hisenda pública, del sector públic instrumental i de subvencions, disposen que podran concedir-se de forma directa les subvencions previstes nominativament en els pressupostos.  
En la Llei 9/2022, de 30 de desembre, de pressupostos de la Generalitat per a l'exercici 2023, amb càrrec a l'aplicació pressupostària 65.61.96.153.16, capítol IV, hi ha la línia S8244000, per un import de 3.390.000 euros, per a l'organització de campionats d'Europa i del món en màximes categories i competicions de nivell equiparable que, per la seua excepcionalitat, es consideren d'interés públic per a la Comunitat Valenciana. En els pressupostos de 2023 s'indiquen les entitats beneficiàries d'aquesta línia de concessió directa amb els corresponents imports, les quals s'arrepleguen en aquesta resolució en els annexos I i II.  
Aquesta línia de subvenció està inclosa en el Pla estratègic de subvencions de la Conselleria d'Educació, Cultura i Esport per al període 2020-2023, aprovat per la Resolució de 23 de març de 2020, del conseller d'Educació, Cultura i Esport (DOGV 8783, 07.04.2020), en el programa 457.10, foment de l'activitat esportiva, i vinculada a l'objectiu estratègic 2 de la Direcció General d'Esport: «donar suport a l'activitat fonamental de les federacions i dels estaments que les formen com a vehicle de promoció de l'esport igualitari i inclusiu, promovent la implantació progressiva de plans d'igualtat en el si de les federacions esportives».  
En virtut d'això, fent ús de les competències assignades en el Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, i d'acord amb l'article 160.4 d) de la Llei 1/2015, de 6 de febrer, d'hisenda pública, del sector públic instrumental i de subvencions, d'acord amb la proposta del director general d'Esport i de conformitat amb aquesta, resolc:  
  
Primer. Objecte  
Concedir subvencions nominatives, per un import global de 3.185.000 euros, a les entitats que s'inclouen a l'annex I, així com autoritzar i disposar els fons a favor d'aquestes, pels imports que s'indiquen, i que es tramite la documentació comptable corresponent, amb càrrec a l'aplicació pressupostària 18.06.93.431.91, capítol IV, línia S8244000, dels pressupostos de la Generalitat per a 2023, per a l'organització dels esdeveniments esportius que s'indiquen.  
  
Segon. Renúncies i desistiments  
Acceptar les renúncies i els desistiments a les subvencions, per un import global de 205.000 euros, de les entitats que s'indiquen en l'annex II per a l'organització dels esdeveniments i pels imports que s'especifiquen en aquest, d'acord amb els articles 21 i 94 de la Llei 39/2015, d'1 d'octubre, del procediment administratiu comú de les administracions públiques, per tant, no és procedent la seua tramitació.  
  
Tercer. Despeses subvencionables  
Les subvencions concedides es destinaran a donar suport a les despeses ocasionades per l'organització i la realització dels esdeveniments esportius indicats a l'annex I, de forma prioritària a les despeses directament destinades a la realització dels esdeveniments, com ara allotjaments, desplaçaments, arbitratges i similar i, en tot cas, que responguen sens dubte a la seua organització. Estaran excloses de finançament les despeses de caràcter general de funcionament de les entitats beneficiàries (administratives, de màrqueting o de publicitat), les ocasionades per premis, cànon o drets d'organització i les despeses d'homologació dels esdeveniments. També estaran excloses les despeses ocasionades per actes o per lliurament d'obsequis, que no corresponguen directament a la seua realització, així com per a material immobilitzat.  
  
Quart. Obligacions de les entitats beneficiàries  
Les entitats beneficiàries tindran les obligacions següents:  
1. Organitzar i realitzar l'esdeveniment objecte d'aquesta subvenció que per a cadascuna s'indica en l'annex I.  
2. Complir totes les autoritzacions pertinents. El fet de disposar de les assegurances exigibles i de l'assistència sanitària és d'exclusiva responsabilitat de les entitats beneficiàries. Així mateix, han de fer-se càrrec dels mitjans humans i materials que calguen per al seu compliment, fins i tot el de les obligacions fiscals i de la Seguretat Socials que se'n deriven.  
3. Acreditar que es troben al corrent en el compliment de les seues obligacions tributàries i davant de la Seguretat Social o atorgar autorització expressa a la Direcció General d'Esport perquè obtinga directament les dades necessàries.  
4. Sotmetre's a les actuacions de control financer que corresponen a la Intervenció General en relació amb les subvencions i ajudes concedides.  
5. Conservar i custodiar proves acreditatives de l'efectiva realització de les activitats objecte d'aquesta subvenció, com ara vídeos, fotografies o altres mitjans de prova en format electrònic, així com llistes de participants i publicitat en la seua web o en mitjans de comunicació, que haurà de posar a disposició de la Direcció General d'Esport en el cas de ser requerides.  
6. Comunicar a la Direcció General d'Esport l'obtenció de subvencions, ajudes, ingressos o recursos per a la mateixa finalitat, procedents d'altres administracions o ens públics o privats.  
7. Fer constar expressament la col·laboració de la Generalitat en tota la informació o la documentació pròpia dels esdeveniments esportius subvencionats.  
8. Col·locar en les instal·lacions, en lloc visible i durant la realització dels esdeveniments, publicitat estàtica al·lusiva a la col·laboració de la Generalitat.  
9. El sistema de premis que s'establisca haurà de respectar el principi d'igualtat entre dones i homes. Els premis en metàl·lic que concedisquen i abonen directament les entitats beneficiàries hauran de ser de la mateixa quantia per a la categoria femenina i masculina.  
10. Aportar qualsevol altra informació que els siga requerida per la Direcció General d'Esport per al millor coneixement i comprensió de l'aplicació de la subvenció.  
11. Complir la resta d'obligacions que s'estableixen en la Llei 38/2003, de 17 de novembre, general de subvencions, especialment les previstes en l'article 14; en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la resta de legislació aplicable.  
  
Cinqué. Conflicte d'interessos  
Les entitats beneficiàries hauran d'adoptar totes les mesures necessàries per a previndre qualsevol situació en la qual la imparcialitat i objectivitat en l'execució de l'acció puguen veure's compromeses per raons d'interés econòmic, afinitats polítiques, vincles familiars o afectius o qualsevol altre interés compartit (conflicte d'interessos).  
Hauran de comunicar oficialment a la Direcció General d'Esport, sense demora, tota situació constitutiva d'un conflicte d'interessos o susceptible de conduir a un conflicte d'interessos i prendre immediatament totes les mesures necessàries per a corregir aquesta situació. L'incompliment d'aquesta obligació pot suposar infracció de l'ordenament jurídic vigent.  
  
Sisé. Transparència, subministrament d'informació i dades obertes  
1. Les entitats públiques hauran de complir les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, li corresponen com a entitat pública.  
2. Les entitats privades beneficiàries de la subvenció hauran de complir les obligacions de publicitat activa recollides en el capítol II, del títol I, de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.  
En particular, hauran de publicar en els termes previstos en els principis generals de l'article 5, de la Llei 19/2013, la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
3. Sense perjudici de les obligacions previstes en els apartats anteriors, totes les entitats beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
4. Totes les entitats beneficiàries de subvencions estan obligades a subministrar a l'entitat concedent, després de requeriment, tota la informació que siga necessària per al compliment per aquesta de les obligacions previstes en la llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haguera sigut atés, l'òrgan que ha realitzat el requeriment podrà acordar, prèviament a l'advertència i audiència a l'interessat, la imposició de multes coercitives en els termes previstos en l'article 5 de la Llei 1/2022.  
5. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Seté. Compatibilitat de les ajudes  
La present subvenció és compatible amb altres subvencions, ajudes, ingressos o recursos per a la mateixa finalitat, sempre que la suma de totes aquestes no supere el cost de l'activitat subvencionada. No serà compatible amb les convocatòries de subvencions de la Direcció General d'Esport.  
  
Huité. Subcontractació  
Les entitats beneficiàries de la subvenció podran subcontractar l'organització dels esdeveniments en un percentatge no superior al 50 % de les despeses assumides, l'autorització del qual queda establida en aquesta resolució, de conformitat amb l'article 29 de la Llei 38/2003, de 17 de novembre, general de subvencions.  
  
Nové. Forma de pagament de la subvenció  
La Generalitat abonarà per transferència bancària les subvencions a les entitats beneficiàries, amb posterioritat a la correcta justificació d'aquestes, de conformitat amb l'article 72 del Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, i el que es disposa en aquesta resolució.  
  
Deu. Règim i termini de justificació de la subvenció  
El compte justificatiu es presentarà electrònicament i contindrà la següent documentació:  
1. Memòria d'actuació justificativa del compliment de l'objecte de la subvenció, amb indicació de les activitats realitzades i dels resultats obtinguts, acompanyada del material de difusió de l'esdeveniment (dossier, web, xarxes socials, cartells, publicitat en premsa, vinils, banderes, etc., així com qualsevol altre suport informatiu o publicitari).  
2. Memòria econòmica justificativa del cost de les activitats realitzades, que contindrà:  
- Relació classificada de totes les despeses de l'activitat assumides per l'entitat beneficiària de la subvenció, amb indicació de la persona o entitat creditora i del document, explicació de la despesa, import i data d'emissió. S'indicarà quines d'aquestes despeses són finançades amb la subvenció concedida i la data de pagament.  
- Les factures expedides i rebudes en format electrònic de les despeses imputades a la subvenció. En cas de no disposar de factures en format electrònic, l'entitat beneficiària o qui ostente la seua presidència podrà signar-les electrònicament en un únic document en format pdf i en el mateix ordre en què apareguen en la relació classificada, o bé presentar les factures originals de manera presencial, en aquest cas seran tornades una vegada comprovades i segellades per la Direcció General d'Esport.  
- Liquidació total dels ingressos i les despeses de l'esdeveniment, que arreplegue els ingressos segons la procedència i les despeses per conceptes. En aquells casos en què l'entitat beneficiària de la subvenció no siga l'única organitzadora de l'esdeveniment, la liquidació ha de ser de tot l'esdeveniment, indicant-hi els ingressos segons la procedència i quina entitat els rep, i les despeses per conceptes i quina entitat els assumeix. No s'hi poden incloure despeses pagades a altres entitats que figuren com a organitzadores en la liquidació total de l'esdeveniment (factures entre organitzadors).  
- En aplicació de l'article 31.3 de la Llei General de Subvencions, modificat per la disposició final cinquena de la Llei 14/2011, de la ciència, la tecnologia i la innovació, quan l'import de la despesa subvencionable supere les quanties del contracte menor establides en la Llei 9/2017, de 8 de novembre, de contractes del sector públic, les entitats beneficiàries hauran d'acreditar haver sol·licitat com a mínim tres ofertes de diferents proveïdors amb caràcter previ a la contractació del compromís per a la prestació del servei o l'entrega del bé, excepte en aquelles prestacions que, per les especials característiques de les despeses subvencionables, no existisquen en el mercat suficient nombre d'entitats que les subministren o les presten, o llevat que la despesa s'haja fet abans de la subvenció. Si, finalment, no seleccionen la proposta més avantatjosa, hauran de presentar una memòria que justifique l'elecció d'acord a criteris d'eficiència i economia.  
El termini màxim per a la justificació de la subvenció serà de 15 dies hàbils a comptar des de l'endemà de la finalització de l'esdeveniment i, per als que ja estigueren finalitzats, a comptar des de l'endemà de la publicació d'aquesta resolució.  
Per als esdeveniments esportius que es realitzen en el mes de desembre de 2023, el termini de presentació de la justificació en cap cas podrà ser posterior al dia 18 de desembre de 2023.  
La justificació es presentarà per mitjans electrònics, preferiblement a través de l'adreça d'internet http://www.gva.es/es/inicio/procedimientos'id\_proc=19295  
  
Onze. Pla de control  
Aquestes subvencions estaran sotmeses a les actuacions incloses al Pla de control de 2023 regulat per la Resolució de 23 de març de 2023, del director general d'Esport, per la qual s'aprova el Pla de control material de les subvencions que concedisca la Direcció General d'Esport en l'àmbit del programa pressupostari 457.10 «Foment de l'activitat esportiva» en 2023, d'acord amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Així mateix, en l'aplicació del pla de control als expedients seleccionats en aquest, addicionalment es realitzarà el control material de l'efectiva realització de les activitats objecte de subvenció, mitjançant comprovacions in situ si es considera procedent, o bé mitjançant altres procediments, com ara vídeos, fotografies o altres proves en format electrònic, així com la comprovació de llistes de participants i el seguiment de la publicitat en la seua web o en els mitjans de comunicació, per tal de garantir l'adequada realització de l'activitat subvencionada.  
  
Dotze. Comunicació a la Unió Europea  
Les ajudes concedides per aquesta resolució no necessiten notificació a la Comunitat Europea per no posseir els requisits de l'article 107 del Tractat de Funcionament de la Unió Europea, segons el que es disposa en el Decret 128/2017, de 29 de setembre, del Consell, ja que no suposen cap avantatge econòmic atés que les entitats a les quals van dirigides les subvencions no desenvolupen activitats econòmiques en l'organització d'aquests esdeveniments en les quals s'ofereixen al mercat béns o serveis, per tant, no hi ha possibilitat de falsejament de la competència. Les entitats beneficiàries presentaran una liquidació específica de l'activitat subvencionada que permeta comprovar que aquesta ajuda no suposa cap benefici econòmic.  
  
Tretze. Protecció de dades personals  
La gestió d'aquestes subvencions comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
En compliment del que es disposa en l'article 13 de l'RGPD, la informació en matèria de protecció de dades és la següent:  
a) Responsable del tractament: Vicepresidència Primera i Conselleria de Cultura i Esport. Plaça de Nules, 2. CP: 46078 València.  
b) Delegació de Protecció de Dades de la Generalitat. Passeig de l'Albereda, 16. 46415 València. Correu electrònic: kwc@ypv.je.  
c) Finalitat del tractament: gestionar la concessió, control i justificació de la subvenció.  
d) Les bases de legitimació general aplicables al tractament de dades són les previstes en els apartats c i e de l'article 6.1 de l'RGPD (l'interés públic i l'obligació legal), en relació amb les normes específiques que regulen aquest procediment.  
e) Quan les entitats beneficiàries, o els seus representants legals, aporten dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-los en els termes que estableix aquesta clàusula.  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 de l'RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les distintes fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent: http://www.gva.es/va/proc19970.  
l) A banda de qualsevol altre recurs administratiu o acció judicial, si la persona interessada considera no atesos els seus drets o que s'ha vulnerat el tractament de les seues dades personals, podrà reclamar davant la Delegació de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
De conformitat amb allò que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, podrà ser objecte de recurs potestativament en reposició, o bé es pot plantejar directament un recurs contenciós administratiu dins els terminis i davant els òrgans que s'indiquen a continuació, sense perjuí que es puga interposar qualsevol altre recurs que es considere escaient:  
a) El recurs de reposició haurà d'interposar-se davant el vicepresident primer i conseller de Cultura i Esport en el termini d'un mes a comptar de l'endemà de la publicació.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 5 de setembre de 2023. El vicepresident primer i conseller de Cultura i Esport, p. d. (R 13.04.2022; DOGV 9328, 29.04.2022), la secretària autonòmica de Cultura i Esport: Paula Añó Santiago.